CPT จับมือ “ไทย เทอร์โบ เจนเนอร์เรเตอร์” ตั้งบ.ร่วมทุน ลุยออกแบบ-ก่อสร้างโรงไฟฟ้าชีวมวล
CPT ลงนาม “ไทย เทอร์โบ เจนเนอร์เรเตอร์” ตั้งบ.ร่วมทุน ลุยออกแบบ-ก่อสร้างโรงไฟฟ้าชีวมวล
19 ก.ค. 2561

บริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT ระบุว่า บริษัทได้ลงนามในสัญญาระหว่างผู้ถือหุ้น กับบริษัท ไทย เทอร์โบ เจนเนอร์เรเตอร์ จำกัด (TTG) และจดทะเบียนจัดตั้งบริษัทร่วมทุน เพื่อรองรับการร่วมทำธุรกิจให้บริการออกแบบ จัดหาระบบไฟฟ้าและพลังงาน โดยมีเป้าหมายจะรับออกแบบ จัดหา และก่อสร้างโรงไฟฟ้าชีวมวลขนาดเล็กถึงขนาดกลางแบบครบวงจร ให้แก่ผู้ประกอบกิจการโรงเลื่อยในพื้นที่ภาคใต้ ซึ่งมีความต้องการใช้ไฟฟ้าและมีวัสดุที่สามารถนำมาใช้เป็นเชื้อเพลิงของโรงไฟฟ้าชีวมวล
สำหรับบริษัทร่วมทุนดังกล่าวอยู่ภายใต้ชื่อบริษัท ซีพีที-ทีทีจี อินโนเวชั่น จำกัด ทุนจดทะเบียน 10 ล้านบาท โดยบริษัทถือหุ้น 60% และ TTG ถือหุ้น 40% เพื่อประกอบกิจการให้บริการออกแบบ จัดหาระบบไฟฟ้าและพลังงาน และก่อสร้างโรงไฟฟ้าชีวมวลขนาดเล็กถึงขนาดกลางและปรับปรุงประสิทธิภาพโรงไฟฟ้าชีวมวล ซึ่งการร่วมลงทุนดังกล่าวเพื่อขยายช่องทางธุรกิจและเพิ่มแหล่งรายได้ให้กับบริษัท